LIETUVOS RESPUBLIKOS SVEIKATOS APSAUGOS MINISTRO

ĮSAKYMAS

**DĖL LIETUVOS RESPUBLIKOS SVEIKATOS APSAUGOS MINISTRO 2002 M. BIRŽELIO 6 D. ĮSAKYMO NR. 258 „DĖL LIGONIŲ, ASMENŲ, ĮTARIAMŲ, KAD SERGA UŽKREČIAMOSIOMIS LIGOMIS, TURĖJUSIŲ SĄLYTĮ IR SUKĖLĖJŲ NEŠIOTOJŲ BŪTINOJO HOSPITALIZAVIMO IR (AR) BŪTINOJO IZOLIAVIMO ORGANIZAVIMO TVARKOS PATVIRTINIMO“ PAKEITIMO**

2009 m. sausio 22 d. Nr. V-24

Vilnius

Pakeičiu Ligonių, asmenų, įtariamų, kad serga užkrečiamosiomis ligomis, turėjusių sąlytį ir sukėlėjų nešiotojų būtinojo hospitalizavimo ir (ar) būtinojo izoliavimo organizavimo tvarką, patvirtintą Lietuvos Respublikos sveikatos apsaugos ministro 2002 m. birželio 6 d. įsakymu Nr. 258 „Dėl Ligonių, asmenų, įtariamų, kad serga užkrečiamosiomis ligomis, turėjusių sąlytį ir sukėlėjų nešiotojų būtinojo hospitalizavimo ir (ar) būtinojo izoliavimo organizavimo tvarkos patvirtinimo“ (Žin., 2002, Nr. [58-2362](https://www.e-tar.lt/portal/lt/legalAct/TAR.B5F78915C7AA)):

1. Išdėstau 17 punktą taip:

„17. Savivaldybės gydytojas, gavęs Tvarkos 8 punkte nurodytos komisijos sprendimą, kviečia greitosios medicinos pagalbos brigadą pervežti asmenį į viešąją įstaigą Alytaus apskrities tuberkuliozės ligoninę ir policijos pareigūnus, kurie, pristatydami asmenį į minėtą ligoninę, užtikrintų viešąją tvarką.“

2. Išdėstau 18 punktą taip:

„18. Viešosios įstaigos Alytaus apskrities tuberkuliozės ligoninės saugos tarnyba užtikrina 13 punkte nurodyto asmens izoliavimą ir kontroliuojamo gydymo režimą būtinojo hospitalizavimo metu.“

SVEIKATOS APSAUGOS MINISTRAS ALGIS ČAPLIKAS